smcproject/ml-wiki-sentences huggingface dataset:
999-ൽ കാരാ-ഖാനിദ് ഖാനേറ്റിന്റെ ഭരണത്തിൻ കീഴിലാകുകയും കാരാ ഖാനേറ്റിന്റെ വിഭജനത്തോടെ 1042 ൽ ഇതു പ്രാധമികമായി കിഴക്കൻ കാരാ ഖനിദിന്റെ ഭാഗവും പിന്നീട് പടിഞ്ഞാറൻ ഖാനിദിലേയ്ക്കു ചേർക്കപ്പെടുകയും ചെയ്തു.
1137 ൽ കാരഖിരസ്ഥാനുകൾ അത് കീഴടക്കി, പക്ഷെ 1211 ൽ ഖവാരാസ്മ്ഷാസ് വംശത്തിൽ എത്തി.
എ.ഡി. 1220 ൽ അത് മംഗോൾ നാടോടി പരിഷകളുടെ ആക്രമണങ്ങളെ ശക്തമായി എതിർത്തുവെങ്കിലും നിഷ്ഫലമായിത്തീർന്നു.
ഏകദേശം 20,000 മംഗോളിയൻ സൈനികർ നഗരം ഉപരോധിക്കുകയും ഒരു തദ്ദേശവാസി പട്ടണത്തിന്റെ വാതിലുകൾ തുറന്നതിന്റെ ഫലമായി മംഗോൾ സൈന്യം നഗരത്തിനുള്ളിൽ പ്രവേശിക്കുകയും ചെയ്തു.
പതിനാലാം നൂറ്റാണ്ടിൽ തൈമൂറിഡ് സാമ്രാജ്യവുമായി സംയോജിപ്പിക്കപ്പെടുന്നതുവരെ ഇത് ചഗത്തായ് ഖാനേറ്റിന്റെ ഭാഗമായിരുന്നു.
ഇക്കാലത്തു നഗരം വളരെയധികം പുരോഗതി പ്രാപിച്ചിരുന്നു.
1802 ൽ ഇതു കൊക്കാന്റ് ഖാനാറ്റ് ഏറ്റെടുക്കുന്നതുവരെ ബുഖാറയിലെ ഷായിബാനിദ് സാമ്രാജ്യത്തിന്റെ അധീനതയിലായിരുന്നു.
എന്നിരുന്നാലും 1842 ൽ ബുഖാറയ്ക്കു വീണ്ടുികിട്ടിയെങ്കിലും ഏതാനും ദശാബ്ദങ്ങൾക്കു ശേഷം റഷ്യൻ അധീനതയിലായിത്തീർന്നു.
1866-ൽ മദ്ധ്യേഷ്യയുടെ ഭൂരിഭാഗവും റഷ്യൻ സാമ്രാജ്യത്തിന്റെ കീഴിലായതോടെ ഈ നഗരം സാർ റഷ്യയുടെ കീഴിൽ തുർകിസ്റ്റാൻ ഗവർണറേറ്റിന്റെ ഭാഗമായി.
ഒന്നാം ലോകമഹായുദ്ധകാലത്തെ നിർബന്ധിത സൈനിക സേവന ഭീഷണി 1916 ജൂലൈയിൽ നഗരത്തിൽ  1916 ജൂലൈയിൽ നഗരത്തിൽ പ്രതിഷേധപ്രകടനങ്ങൾക്കു കാരണമാകുകയും പ്രകടനക്കാർ അക്രമാസക്തരാകുകയും റഷ്യൻ സൈനികരെ ആക്രമിക്കുകയും ചെയ്തു.
അവലംബം ↑ Prevas, John.
Envy of the Gods: Alexander the Great's Ill-Fated Journey across Asia , p. 121.
Da Capo Press, Cambridge, Massachusetts ISBN 0-306-81268-1 .
↑ A Country Study: Tajikistan, Tajikistan under Russian Rule, Library of Congress Call Number DK851 .
K34 1997, http://lcweb2.loc.gov/cgi-bin/query/r?frd/cstdy:@field%28DOCID+tj0013%29
ഖുതുബാത്ത് (പുസ്തകം))
സയ്യിദ് അബുൽ അഅ്‌ലാ മൗദൂദിയുടെ പത്താൻകോട്ട് പ്രഭാഷണങ്ങളുടെ സമാഹാരമാണ് ഖുതുബാത്ത് അഥവാ മൗലാനാ മൗദൂദിയുടെ പഠാൻകോട്ട് പ്രഭാഷണങ്ങൾ എന്ന ഗ്രന്ഥം.
ലെറ്റ് അസ് ബി മുസ്‌ലിംസ് , ഫണ്ടമെന്റൽസ് ഓഫ് ഇസ്‌ലാം എന്നിങ്ങനെ രണ്ടു തവണ ഇംഗ്ലീഷ് ഭാഷയിലേക്ക് ഈ ഗ്രന്ഥം വിവർത്തനം ചെയ്യപ്പെട്ടിട്ടുണ്ട്.
ഖുംബു ഹിമാനി ഇംഗ്ലീഷ് വിലാസം https://ml.wikipedia.org/wiki/Khumbu_Glacier ഖുംബു ഹിമാനിയുടെ ഹിമപാതം
നേപ്പാളിലെ ഏറ്റവും വലിയതും ലോകത്തിലെ ഏറ്റവും ഉയരത്തിലുള്ളതുമായ  ഹിമാനി യാണ് ഖുംബു ഹിമാനി.
വടക്കുകിഴക്കൻ നേപ്പാളിലെ ഖുംബു പ്രദേശത്താണ് ഇത് സ്ഥിതിചെയ്യുന്നത്.
എവറസ്റ്റ് പർവതത്തിനും ലോത്‌സെ-നുപ്റ്റ്‌സ് പർവതത്തിനും ഇടയിലാണ്ണ് ഇതിന്റെ സ്ഥാനം.
ടെർമിനസിൽ 4,900 മീറ്റർ (16,100 അടി) ഉയരത്തിൽ നിന്ന് 7,600 മീറ്റർ (24,900 അടി) ഉയരത്തിൽ,  എവറസ്റ്റ് ബേസ് ക്യാമ്പുകളിലൊന്നിലേക്കുള്ള നടപ്പാതയുടെ അവസാന ഭാഗം വരെ  ഖുംബു ഹിമാനി എത്തുന്നു..
എവറസ്റ്റിന് സമീപമുള്ള വെസ്റ്റേൺ സിഡബ്ല്യുഎമ്മിലാണ് ഹിമാനിയുടെ തുടക്കം.
താഴത്തെ പടിഞ്ഞാറൻ സി‌ഡബ്ല്യുഎമ്മിന്റെ പടിഞ്ഞാറ് അറ്റത്ത് ഖുംബു ഹിമപാതമാണ് ഹിമാനിയുടെ വലിയ ഹിമപാതം.
ഈ ഹിമപാതമാണ് എവറസ്റ്റ് കൊടുമുടിയിലേക്കുള്ള സ്റ്റാൻഡേർഡ് സൗത്ത് കോൾ റൂട്ടിലെ കൂടുതൽ അപകടകരമായതും ആദ്യത്തെതുമായ പ്രധാന തടസ്സം ഇതാണ്
ഖുംബു ഹിമാനിയു 27°55′55″N 86°48′18″E ﻿ / ﻿ 27.932°N 86.805°E ﻿ / 27.932; 86.805 എന്ന സ്ഥാനത്ത്.
സ്ഥിതിചെയ്യുന്നു അവലോകനം ഖുംബു ഹിമാനികൾ ഇതും കാണുക Glaciers of the Himalayas ഹിമാനികളുടെ പട്ടിക 1850 മുതൽ ഹിമാനികളുടെ പിൻവാങ്ങൽ പരാമർശങ്ങൾ പുറംകണ്ണികൾ ഖുംബു ഹിമാനിയുടെ ചിത്രങ്ങൾ
ഗാന്ധി മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Gandhi_Medical_College
ഹൈദരാബാദിലെ ഒരു മെഡിക്കൽ കോളേജാണ് ഗാന്ധി മെഡിക്കൽ കോളേജ് (1954 സെപ്റ്റംബർ 14 ന് സ്ഥാപിതമായത്).
കലോജി നാരായണ റാവു യൂണിവേഴ്സിറ്റി ഓഫ് ഹെൽത്ത് സയൻസസുമായി ഇത് അഫിലിയേറ്റ് ചെയ്തിരിക്കുന്നു.
ഈ കോളേജ് ആദ്യം എൻ‌ടി‌ആർ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരുന്നു.
പീപ്പിൾസ് മെഡിക്കൽ കോളേജ് എന്ന് പേരിട്ട ഗാന്ധി മെഡിക്കൽ കോളേജ് 1954 സെപ്റ്റംബർ 14 നാണ് സ്ഥാപിതമായത്.
ഇന്നത്തെ സരോജിനി ദേവി നേത്ര ആശുപത്രിയോട് ചേർന്നുള്ള ഹുമയൂൺ നഗറിലാണ് ഇത് സ്ഥിതിചെയ്യുന്നത്.
പ്രദേശത്തെ ആദ്യത്തെ മെഡിക്കൽ കോളേജായ ഉസ്മാനിയ മെഡിക്കൽ കോളേജിന് സംസ്ഥാനത്തെ ഫിസിഷ്യരുടെ ആവശ്യങ്ങൾ നിറവേറ്റാൻ കഴിയാത്തതിനാലാണ് ഇത് ആരംഭിച്ചത്.
ഡോ. സയ്യിദ് നിസാമുദ്ദീൻ അഹമ്മദ് കോളേജിന്റെ ആദ്യ പ്രിൻസിപ്പലും സ്ഥാപകനുമായിരുന്നു.
1955 ജൂൺ 25 ന് ഇന്ത്യയുടെ ആദ്യ രാഷ്ട്രപതി രാജേന്ദ്ര പ്രസാദ് ഔദ്യോഗികമായി ഉദ്ഘാടനം ചെയ്തു.
1956 ആയപ്പോഴേക്കും കോളേജ് സാമ്പത്തിക പ്രതിസന്ധിയിലായി.
ഹൈദരാബാദ് സർക്കാർ ഇത് ഏറ്റെടുത്ത് വികസിപ്പിക്കാൻ സമ്മതിച്ചു.
1958 ൽ കോളേജ് ബഷീർബാഗിലേക്ക് മാറ്റി.
അതിനുശേഷം പഴയ കെട്ടിടം പൊളിച്ചുമാറ്റി.
2003 ൽ കോളേജ് മുഷീരാബാദിലെ പുതിയ സ്ഥലത്തേക്ക് മാറി.
മുഷീരാബാദ് ജയിൽ ആയിരുന്ന സ്ഥലത്താണ് ആശുപത്രിയോടൊപ്പം പുതിയ സൗകര്യം നിർമ്മിച്ചത്.
തുടക്കത്തിൽ കോളേജിന്റെ അദ്ധ്യാപന ആശുപത്രി 1851-ൽ മനുഷ്യസ്‌നേഹികളുടെ ധനസഹായത്തോടെ ആരംഭിച്ച ഒരു ആശുപത്രിയായിരുന്നു.
എഡ്വേർഡ് ഏഴാമൻ രാജാവിന്റെ സ്മരണയ്ക്കായി കെ.ഇ.
എം ഹോസ്പിറ്റൽ എന്ന് നാമകരണം ചെയ്യപ്പെട്ടു.
1958 ൽ ആശുപത്രിയെ ഗാന്ധി ആശുപത്രി എന്ന് പുനർനാമകരണം ചെയ്തു.
അക്കാലത്ത് മിക്കവാറും എല്ലാ യൂണിറ്റ് മേധാവികളും ബ്രിട്ടീഷ് പരിശീലനം നേടിയവരായിരുന്നു.
1954 മുതൽ 2003 വരെ ആകെ 6090 വിദ്യാർത്ഥികൾ എം.ബി.ബി.എസ്. കോഴ്‌സിൽ പ്രവേശിച്ചു.
പ്രവേശനം നേടിയ വിദ്യാർത്ഥികളുടെ എണ്ണം 1954 ൽ കുറഞ്ഞത് 42 നും 1968 ൽ പരമാവധി 224 നും ഇടയിലായിരുന്നു.
1970 ൽ പ്രവേശനമുണ്ടായില്ല.
1950 കളുടെ അവസാനത്തിലും 1960 കളിലും കോളേജും ആശുപത്രിയും ഏകീകരിക്കപ്പെട്ടു.
1970 കളിൽ കാർഡിയോളജി, കാർഡിയോ-തോറാസിക് സർജറി, ന്യൂറോളജി, ന്യൂറോ സർജറി തുടങ്ങിയ "സൂപ്പർ സ്പെഷ്യാലിറ്റികളിൽ" വളർച്ചയുണ്ടായി.
അവലംബം പുറംകണ്ണികൾ Gandhi Medical College and Hospital എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website Archived 2018-06-12 at the Wayback Machine .
17°25′28.46″N 78°30′15.82″E ﻿ / ﻿ 17.4245722°N 78.5043944°E ﻿ / 17.4245722; 78.5043944
ഗാന്ധി മാർക്കറ്റ് ഇംഗ്ലീഷ് വിലാസം https://ml.wikipedia.org/wiki/Gandhi_Market
ഇന്ത്യയിലെ തമിഴ്‌നാട്ടിലെ തിരുച്ചിറപ്പള്ളി നഗരത്തിലെ മൊത്ത കർഷക വിപണിയാണ് മഹാത്മാഗാന്ധി മാർക്കറ്റ് എന്ന് വിളിക്കുന്ന ഗാന്ധി മാർക്കറ്റ്.
ഇതിന്റെ നിർമ്മാണം 1867-ൽ ഫോർട്ട് മാർക്കറ്റ് ആയി ആരംഭിച്ച് 1868-ൽ പൂർത്തിയായി.
1927-ൽ പി. രതിനവേലു തേവർ തിരുച്ചിറപ്പള്ളി മേയറായിരുന്നപ്പോൾ മഹാത്മാഗാന്ധിയുടെ കാലശേഷം മഹാത്മാഗാന്ധി മാർക്കറ്റ് എന്ന് പുനർനാമകരണം ചെയ്യപ്പെടുകയും വിപണി വിപുലീകരിക്കുകയും ചെയ്തു.
ഗാന്ധി ഭവൻ, ചണ്ഡിഗഢ് ഇംഗ്ലീഷ് വിലാസം https://ml.wikipedia.org/wiki/Gandhi_Bhawan,_Chandigarh പഞ്ചാബ് സർവ്വകലാശാലയിലെ ഗാന്ധിഭവൻ
ചണ്ഡിഗഢിലെ ഒരു മുഖ്യാകർഷണമാണ് ഗാന്ധിഭവൻ.
ഗാന്ധിജിയെക്കുറിച്ചുള്ള പഠനങ്ങൾക്കായി ഉള്ളതാണ് ഈ കേന്ദ്രം.
ലെ കോർബൂസിയെയുടെ കസിൻ ആയ പിയറി ഷാനറ്റ് ആണ് ഇത് രൂപകൽപ്പന ചെയ്തത്.
ഒരു തടാകത്തിന്റെ മധ്യത്തിൽ ഉള്ള ഒരു ഓഡിറ്റോറിയം ആയിട്ടാണ് ഈ കേന്ദ്രം രൂപകൽപ്പന ചെയ്തിട്ടുള്ളത്.
ശിൽപ്പിയുടെ ഒരു ചിത്രമാണ് സന്ദർശകരെ വരവേൽക്കുന്നത്.
ഗാന്ധിജിയുടെ വാക്കുകളായ സത്യമാണ് ദൈവം എന്നത് പ്രവേശനകവാടത്തിൽ രേഖപ്പെടുത്തിയിട്ടുണ്ട്.
ഗാന്ധിജിയുടെ കൃതികളുടെ വിപുലമായ ഒരു ശേഖരം ഇവിടെയുണ്ട്.
ഗാന്ധി മണ്ഡപം (ചെന്നൈ)
13°0′24″N 80°14′14″E ﻿ / ﻿ 13.00667°N 80.23722°E ﻿ / 13.00667; 80.23722 ﻿ ( Gandhi Mandapam ) ഗാന്ധി മണ്ഡപം
ചെന്നൈയിലെ അഡയാറിൽ സർദാർ പട്ടേൽ റോഡിൽ നിർമ്മിച്ച സ്മാരകങ്ങളുടെ ഒരു പരമ്പരയിൽ പെട്ട ഒരു സ്മാരകമാണ് ഗാന്ധി മണ്ഡപം .
1956 ജനുവരി 27 ന് അന്നത്തെ മദ്രാസ് മുഖ്യമന്ത്രി സി. രാജഗോപാലാചാരി തുറന്ന മഹാത്മാഗാന്ധിയുടെ സ്മാരകമാണ് ഈ പരിസരത്ത് ആദ്യമായി നിർമ്മിച്ചത്.
പിന്നീട് സ്വാതന്ത്ര്യ പ്രവർത്തകനായ റിട്ടമലൈ ശ്രീനിവാസൻ, മുൻ മുഖ്യമന്ത്രിമാരായ രാജാജി , കാമരാജ് , എം. ഭക്താവത്സലം എന്നിവരുടെ സ്മാരകങ്ങളും ചേർത്തു.
അതിന്റെ പ്രാധാന്യം കാരണം, പൊതുപരിപാടികൾക്കായി, പ്രത്യേകിച്ചും സാംസ്കാരിക വ്യവഹാരങ്ങൾക്കും സംഗീത ഷോകൾക്കുമായി ഈ സ്ഥലം പലപ്പോഴും ഉപയോഗിക്കുന്നു.
നഗരത്തിലെ ഒരു വിനോദ പാർക്കായും ഇവിടം പ്രവർത്തിക്കുന്നു.
ഇതും കാണുക ചെന്നൈയുടെ വാസ്തുവിദ്യ ചെന്നൈയിലെ പൈതൃക ഘടനകൾ പരാമർശങ്ങൾ
ഗാന്ധി സമാധാന സമ്മാനം ഇംഗ്ലീഷ് വിലാസം https://ml.wikipedia.org/wiki/Gandhi_Peace_Prize
ഗവൺമെന്റ് ഓഫ് ഇന്ത്യ നൽകുന്ന ഒരു അന്താരാഷ്ട്ര സമ്മാനമാണ് ഗാന്ധി സമാധാന സമ്മാനം .
ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ സ്മരണാർത്ഥം 1995-ൽ അദ്ദേഹത്തിന്റെ 125-ആം ജന്മശതാബ്ദിദിനത്തിലാണിത് ആദ്യമായി സമ്മാനിച്ചത്.
ജേതാക്കൾ ഈ നിറം ഒരേ വർഷം സമ്മാനം പങ്കിട്ട ജേതാക്കളെ സൂചിപ്പിക്കുന്നു.
വർഷം ജേതാക്കൾ ചിത്രം ജനനം / മരണം രാജ്യം മറ്റു വിവരങ്ങൾ 1995 ജൂലിയസ് ന്യെരേരെ 1922 – 1999 ടാൻസാനിയ ടാൻസാനിയയുടെ ആദ്യ പ്രസിഡന്റ് 1996 എ.ടി. അരിയരത്നെ ജ.
1931 ശ്രീലങ്ക സർവോദയ ശ്രമദാന പ്രസ്ഥാനത്തിന്റെ സ്ഥാപകൻ.
1997 ജെറാർഡ് ഫിഷർ 1921 - 2006 ജർമ്മനി കുഷ്ഠരോഗത്തിനും പോളിയോയ്ക്കും എതിരെ പോരാടി ഖ്യാതി നേടി 1998 രാമകൃഷ്ണ മിഷൻ സ്ഥാ.
1897 ഇന്ത്യ സ്വാമി വിവേകാനന്ദനാൽ സ്ഥാപിതം.
സാമൂഹ്യ ക്ഷേമത്തിനായി പ്രവർത്തിക്കുന്നു.
1999 ബാബാ ആംതെ 1914 – 2008 ഇന്ത്യ സാമൂഹ്യ പരിഷ്ക്കർത്താവ് 2000 നെൽസൺ മണ്ടേല ജ.
1918 സൗത്ത് ആഫ്രിക്ക സൗത്താഫ്രിക്കയുടെ മുൻ പ്രസിഡന്റ്.
ഗ്രാമീൺ ബാങ്ക് സ്ഥാ.
1983 ബംഗ്ലാദേശ് മുഹമ്മദ് യൂനുസ് സ്ഥാപിച്ചത്.
2001 ജോൺ ഹ്യൂം ജ.
1937 യുണൈറ്റഡ് കിങ്ഡം വടക്കൻ അയർലണ്ടിൽ നിന്നുള്ള സാമൂഹ്യസേവകൻ 2002 ഭാരതീയ വിദ്യാ ഭവൻ സ്ഥാ.
1938 ഇന്ത്യ ഇന്റ്യൻ സംസ്കാരം ഉയർത്തിപ്പിടിക്കുന്ന വിദ്യാഭ്യാസ സ്ഥാപനം 2003 വക്ലാവ് ഹവേൽ 1936 – 2011 ചെക്ക്‌ റിപ്പബ്ലിക്ക്‌ ചെക്കൊസ്ലൊവാക്യയുടെ അവസാന പ്രസിഡന്റും ചെക്ക് റിപ്പബ്ലിക്കിന്റെ ആദ്യ പ്രസിഡന്റും.
2004 കൊറേറ്റാ സ്കോട്ട് കിങ്ങ് 1927 – 2006 യുണൈറ്റഡ് സ്റ്റേറ്റ്സ് സാമൂഹ്യ പ്രവർത്തക.
മാർട്ടിൻ ലൂഥർ കിംഗിന്റെ ഭാര്യ.
2005 ഡെസ്മണ്ട് ടുട്ടു ജ.
1931 സൗത്ത് ആഫ്രിക്ക തെക്കേ ആഫ്രിക്കയിലെ പാതിരിയും സന്നദ്ധപ്രവർത്തകനും.
2013 ചണ്ടി പ്രസാദ് ഭട്ട് ജ.
1934 ഇന്ത്യ പരിസ്ഥിതി പ്രവർത്തകൻ, സാമൂഹ്യപ്രവർത്തകൻ, ചിപ്കോ പ്രസ്ഥാനത്തിന്റെ സ്ഥാപകരിൽ ഒരാൾ 2014 ഐ.എസ്.ആർ.ഒ സ്ഥാ.
1969 ഇന്ത്യ ഇന്ത്യയുടെ ദേശീയ ബഹിരാകാശ ഗവേഷണ സ്ഥാപനം.
ഗാന്ധി ബ്രിഗേഡ് (റെജിമെന്റ്) ഇംഗ്ലീഷ് വിലാസം https://ml.wikipedia.org/wiki/Gandhi_Brigade_(regiment) Indian National Army
ഗാന്ധി ബ്രിഗേഡ് അല്ലെങ്കിൽ ഇന്ത്യൻ നാഷനൽ ആർമിയിലെ രണ്ടാമത്തെ ഗറില്ലാ റെജിമെന്റ് , ആദ്യ ഐ.എൻ.എയുടെ ഭാഗമാവുകയും പിന്നീട് സുഭാഷ് ചന്ദ്ര ബോസിന്റെ കീഴിൽ പുനരുജ്ജീവിപ്പിച്ച ശേഷം ഒന്നാം ഡിവിഷൻ രൂപീകരിക്കുകയും ചെയ്തു.
1942 സെപ്തംബറിൽ സ്ഥാപിക്കപ്പെട്ടത് കേണൽ ഇൻയാട്ട് കിയാനിയുടെ നേതൃത്വത്തിൽ ആയിരുന്നു.
അതിൽ രണ്ട് ഇൻഫിൻട്രി ബറ്റാലിയനുകൾ ഉണ്ടായിരുന്നു, ഒന്നാം ബറ്റാലിയൻ ക്യാപ്റ്റൻ മാലിക് മുനാവർ ഖാൻ അവാൻ ആയിരുന്നു .
ഐ.എൻ.എ. ഇംഫാൽ കാമ്പെയിനിൽ പങ്കെടുത്ത മുനാവർ 16 -മത്തെ ഇന്ത്യൻ ഇൻഫൻട്രി ഡിവിഷൻ ആണെന്ന് പ്രഖ്യാപിച്ചു.
പിന്നീട് 1944 -ൽ ഷാ നവാസ് ഖാന്റെ കീഴിലായി ബർമ കാമ്പെയിനിനെതിരായി ഇരാവഡ്ഡിയിൽ യുദ്ധം ചെയ്തു.
ഇതും കാണുക ഹിന്ദുസ്ഥാൻ ഫീൽഡ് ഫോഴ്സ് ഇരാവഡ്ഡി യുദ്ധം അവലംബം Fay, Peter W. (1993), The Forgotten Army: India's Armed Struggle for Independence, 1942-1945.
Ann Arbor, University of Michigan Press.
, ISBN 0-472-08342-2
ഗാന്ധി സേവാ സദനം ഇംഗ്ലീഷ് വിലാസം https://ml.wikipedia.org/wiki/Gandhi_Seva_Sadan
പാലക്കാട് ജില്ലയിലെ പത്തിരിപ്പാലയ്ക്കടുത്ത് പേരൂർ എന്ന ഗ്രാമത്തിൽ സ്ഥിതിചെയ്യുന്ന പ്രസിദ്ധമായ ഒരു കഥകളി വിദ്യാലയമാണ്‌ ഗാന്ധി സേവാ സദനം .
ഒരു ഗാന്ധിയനും സ്വാതന്ത്ര്യസമരസേനായിയുമായിരുന്ന കെ. കുമാരൻ ആണ്‌ ഈ വിദ്യാലയത്തിന്റെ സ്ഥാപകൻ.
കലകളോട് വളരെയധികം ആഭിമുഖ്യം ഉണ്ടായിരുന്ന കെ. കുമാരൻ 1953 ലാണ് ഇത് സ്ഥാപിക്കുന്നത്.
സുവർണ്ണ ജൂബിലി ആഘോഷം കഴിഞ്ഞ സദനം കഥകളി - ക്ലാസിക്കൾ ആർട്സ് അകാദമി, കേരളത്തിലെ കലാസ്ഥാ‍പനങ്ങളിൽ പഴയ ഒന്നാണ്.
ഇവിടെ പഴയ ഗുരുകുലവിദ്യഭ്യാസ രീതിയിലാണ് കല അഭ്യാസം നടക്കുന്നത്.
പത്മശ്രീ കീഴ്പ്പടം കുമാരൻ നായർ ഇവിടുത്തെ പ്രധാന ഗുരുക്കന്മാരിൽ ഒരാളായിരുന്നു.
പ്രശസ്തരായവർ
പ്രശസ്തരായ കലാകാരന്മാരുടെ ഒരു നീണ്ട നിര തന്നെ ഈ സ്ഥാപനത്തിന് ശിഷ്യസമ്പത്തായിട്ടുണ്ട്.
സദനം കൃഷ്ണൻകുട്ടി , ബാലകൃഷ്ണൻ, രാമൻകുട്ടി, നരിപ്പറ്റ നാരായണൻ നമ്പൂതിരി, പരിയാനംപറ്റ ദിവാകരൻ, സദനം കെ. ഹരികുമാർ , ഭാസി, മണികണ്ഠൻ തുടങ്ങിയ കഥകളി നടൻമാരും, കൂടാതെ ചെണ്ട വിദ്വാന്മാരായ സദനം വാസു, മട്ടന്നൂർ ശങ്കരൻകുട്ടി മാരാർ , സദനം ദിവാകരൻ, ഗോപാലകൃഷ്ണൻ എന്നിവരും ഇവിടെ അഭ്യസിച്ചവരാണ്.
മദ്ദളം വാദകരായ ചെർപ്പുളശ്ശേരി ശിവൻ , സദനം ശ്രീധരൻ , രാമചന്ദ്രൻ ,  സദനം ഭരതരാജൻ തുടങ്ങിയവരും, ചുട്ടി വിദഗ്ദ്ധന്മാരായ സദനം ശ്രീനിവാസൻ, സാജു എന്നിവരും സദനത്തിലെ പൂർവ്വവിദ്യാർത്ഥികളാണ്.
വിനോദസഞ്ചാര വിവരങ്ങൾ
കേരള സർക്കാറിന്റെ ഔദ്യോഗിക ടൂറിസം പ്രദേശങ്ങളുടെ പട്ടികയിൽ സദനം ഉൾപ്പെട്ടിട്ടുണ്ട്.
കൂടാതെ ഇതിന്റെ കോഴ്സുകളെക്കുറിച്ചും ഇവരുടെ വെബ്സൈറ്റിൽ വിവരിച്ചിട്ടുണ്ട്.
ഇത് കൂടാതെ കേരളത്തിന്റെ കലാപാരമ്പര്യത്തിന്  ഈ സ്ഥാപനത്തിന്റെ സംഭാവനകളെക്കുറിച്ച് യുനേസ്കോ ചില വീഡിയോകളും തയ്യാറാക്കിയിട്ടുണ്ട്.
കൂടാതെ ഇന്ത്യ സർക്കാറിന്റെ ഔദ്യോഗിക വെബ്സൈറ്റിലും ഇതിനെ കുറിച്ചുള്ള പരാമർശങ്ങൾ ഉണ്ട്.
അവലംബം ഇത്കൂടികാണുക കഥകളി പുറത്തേക്കുള്ള കണ്ണികൾ kathakali news Archived 2020-01-10 at the Wayback Machine .
Seva Sadan Central School Archived 2013-07-26 at the Wayback Machine .
ഗാന്ധി സമാധാന അവാർഡ്
അമേരിക്കൻ സമാധാന സമ്മാനങ്ങളിൽ വളരെ വലിയ ബഹുമതികളിൽ ഒന്നായി പരിഗണിക്കപ്പെടുന്ന അവാർഡാണ് ഗാന്ധി സമാധാന അവാർഡ് - The Gandhi Peace Award.
ഗാന്ധി സമാധാന അവാർഡിന്റെ  മുദ്ര
ഇന്ത്യൻ രാഷ്ട്രപിതാവ് മഹാത്മാ ഗാന്ധിയുടെ സ്മരണാർത്ഥം 1960 മുതലാണ് ഈ അവാർഡ് നൽകിവരുന്നത്.
അന്താരാഷ്ട്ര സമാധാനവും നല്ല ഇച്ഛാശക്തിയും പ്രോത്സാഹിപ്പിക്കുന്നതിന് സംഭാവനകൾ നൽകിയ സമാധാന മാർഗത്തിൽ ഉറച്ച് നിൽക്കുന്ന വ്യക്തികൾക്കാണ് ഈ അവാർഡ് നൽകിവരുന്നത്.
സമീപകാല അവർഡ് ജേതാക്കൾ അരിക് അഷെർമാൻ  (2011) എഹുദ് ബാൻഡൽ (2011) എയ്മി ഗുഡ്മാൻ (2012) ബിൽ മക്കിബെൻ (2013) മെഡിയ ബെഞ്ചമിൻ  (2014) ടോം ബി.കെ. ഗോൾഡ്‌ടൂത്ത് (2015) കാതി കെല്ലി (2015) ഒമർ ബർഗൗട്ടി (2017) റാൽഫ് നാഡർ (2017) ജാക്‌സൺ ബ്രൗൺ (2018) ബാഹ്യ ലിങ്കുകൾ ഔദ്യോഗിക വെബ്സൈറ്റ്
ഗാന്ധി സാഗർ വന്യജീവി സങ്കേതം ഇംഗ്ലീഷ് വിലാസം https://ml.wikipedia.org/wiki/Gandhi_Sagar_Sanctuary
ഗാന്ധി സാഗർ വന്യജീവി സങ്കേതം ഇന്ത്യയിലെ മധ്യപ്രദേശ് സംസ്ഥാനത്ത് മന്ദ്‌സൗർ, നിമാച്ച് ജില്ലകളുടെ വടക്കൻ അതിർത്തിയിൽ സ്ഥിതി ചെയ്യുന്ന ഒരു വന്യജീവി സങ്കേതമാണ്.
ഇന്ത്യയിൽ രാജസ്ഥാൻ സംസ്ഥാനത്തോട് ചേർന്നുകിടക്കുന്ന ഈ വന്യജീവി സങ്കേതത്തിന് ഏകദേശം 368.62 ചതുരശ്ര കിലോമീറ്റർ (142.32 ചതുരശ്ര മൈൽ) വിസ്തൃതിയുണ്ട്.
1974-ൽ വിഭാവനം ചെയ്യപ്പെട്ട ഇതിലേയ്ക്ക് 1983-ൽ കൂടുതൽ പ്രദേശങ്ങൾ കൂട്ടിച്ചേർത്തിരിന്നു.
വന്യജീവി സങ്കേതത്തിലൂടെ കടന്നുപോകുന്ന ചമ്പൽ നദി അതിനെ രണ്ട് ഭാഗങ്ങളായി തിരിയ്ക്കുന്നു.
വന്യജീവി സങ്കേതത്തിൻറെ പടിഞ്ഞാറ് ഭാഗം നിമാച്ച് ജില്ലയിലും കിഴക്ക് ഭാഗം മന്ദ്‌സൂർ ജില്ലയിലുമാണ് സ്ഥിതിചെയ്യുന്നത്.
ഖത്തിയാർ-ഗിർ വരണ്ട ഇലപൊഴിയും വനങ്ങളടങ്ങിയ പരിസ്ഥിതി മേഖലയിലാണ് ഇത്.
ഗുരുവായൂർ പത്മനാഭൻ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Guruvayur_Padmanabhan ഗുരുവായൂർ പത്മനാഭൻ
ഗുരുവായൂർ ശ്രീകൃഷ്ണക്ഷേത്രത്തിലെ പ്രസിദ്ധനായ ഗുരുവായൂർ കേശവൻ ചരിഞ്ഞ ശേഷം ക്ഷേത്രത്തിലെ ആനകളിലെ മുഖ്യനായിരുന്നു ഗുരുവായൂർ പത്മനാഭൻ .
ഗുരുവായൂർ ദേവസ്വത്തിന്റെ വകയായുള്ള ആനയാണിത് .
1954 ജനുവരി 18നാണ്‌ പത്മനാഭനെ ഗുരുവായൂരിൽ നടയിരുത്തിയത്‌.
തൃശൂർ പൂരത്തിന് സ്ഥിരമായി പങ്കെടുത്തിരുന്ന പദ്മനാഭൻ തൊണ്ണൂറുകളുടെ അവസാനത്തിൽ തിരുവമ്പാടി വിഭാഗത്തിന്റെ രാത്രി തിടമ്പേറ്റിയിരുന്നു.
ഒരു ഉത്സവത്തിനു കേരളത്തിൽ ഒരു ആനക്ക് കിട്ടാവുന്നതിൽ ഏറ്റവും കൂടുതൽ ഏക്കത്തുക ലഭിച്ചതും ഈ ആനക്കാണ്.
2004 ഏപ്രിലിൽ നടന്ന നെന്മാറ വല്ലങ്ങി ഉത്സവത്തിനോടനുബന്ധിച്ചാണ്  വല്ലങ്ങി ദേശം പത്മനാഭന് രണ്ടുലക്ഷത്തി ഇരുപത്തി രണ്ടായിരത്തി ഇരുനൂറ്റി ഇരുപത്തി രണ്ടു (രൂപ. 2,22,222/-) രൂപ ഏക്കത്തുക നൽകിയത്.
ആരോഗ്യ സ്ഥിതി കണക്കിലെടുത്ത് 2007 ജനുവരി ഒന്നുമുതൽ ഗജരത്നം പത്മനാഭനെ പുറമെയുള്ള എഴുന്നെള്ളിപ്പുകൾക്ക് അയച്ചിരുന്നില്ല.
ഒരു നീണ്ട ഇടവേളയ്ക്കു ശേഷം 2011 മാർച്ച്‌ 01ന് നടന്ന ഉത്രാളിക്കാവ് പൂരത്തിന് പത്മനാഭൻ വടക്കാഞ്ചേരി ദേശത്തിനു വേണ്ടി തിടമ്പേറ്റി .
2011 ഒക്ടോബർ മാസത്തിൽ പദ്മനാഭൻറെ ആരോഗ്യവർധന കണക്കിലെടുത്ത് പുറംഎഴുന്നള്ളിപ്പിന് അയയ്ക്കാനുള്ള ദൂരപരിധി 30 കിലോമീറ്ററിൽ നിന്ന് 120 കിലോമീറ്ററായി ദേവസ്വം ഭരണസമിതി ഉയർത്തി.
ഇതിനു ശേഷം പദ്മനാഭൻറെ ആദ്യത്തെ എഴുന്നള്ളത് ആലപ്പുഴ ജില്ലയിലെ തുറവൂർ മഹാക്ഷേത്രത്തിൽ ആയിരുന്നു.
ഗുരുവായൂർ ഏകാദശിയോടനുബന്ദിച്ചു ദശമി നാളിൽ നടക്കുന്ന ഗുരുവായൂർ കേശവൻ അനുസ്മരണത്തിന് കേശവന്റെ പ്രതിമയിൽ മാല ചാർത്തുന്നത് പദ്മനാഭനായിരുന്നു.
വാർദ്ധക്യസഹജമായ രോഗങ്ങൾ മൂലം 2020 ഫെബ്രുവരി 26-ന് പദ്മനാഭൻ ചരിഞ്ഞു.
ഗജരാജപട്ടങ്ങൾ ഗുരുവായൂർ പത്മനാഭൻ തിടമ്പ് എറ്റുന്നു ഗജ രത്നം : ഗുരുവായൂർ ദേവസ്വം 2002-ൽ പത്മനാഭന് ഗജരത്നം പട്ടം നൽകി ആദരിച്ചു.
ഗജ ചക്രവർത്തി : 2009 ജനുവരി പതിനൊന്നാം തിയതി, ഞായറാഴ്ച തൃശ്ശൂരിൽ അഖില കേരള ആന ഉടമ സംഘം നടത്തിയ ഒരു ചടങ്ങിൽ വെച്ച് അന്നത്തെ കേരള നിയമസഭാ സ്പീക്കർ ആയിരുന്നു ശ്രീ. കെ. രാധാകൃഷ്ണൻ പത്മനാഭന് ഗജ ചക്രവർത്തി പട്ടം നൽകി ആദരിച്ചു.
ചടങ്ങിൽ സന്നിഹിതനായിരുന്ന അന്നത്തെ ഗുരുവായൂർ ദേവസ്വം ചെയർമാൻ ശ്രീ തോട്ടത്തിൽ രവീന്ദ്രൻ സ്പീക്കറിൽ നിന്ന് ഈ പട്ടം സ്വീകരിച്ചു.
അവലംബം പുറത്തേയ്ക്കുള്ള കണ്ണികൾ ഗുരുവയൂർ ദേവസ്വം ലിങ്ക് Archived 2007-10-11 at the Wayback Machine .
Elephant facts and information database
ഗുരുവായൂർ രാമൻ കുട്ടി ഇംഗ്ലീഷ് വിലാസം https://ml.wikipedia.org/wiki/Guruvayoor_raman_Kutty
ഗുരുവായൂർ ദേവസ്വത്തിൽ ജീവിച്ചിരുന്ന ഒരാനയായിരുന്നു ' രാമൻ കുട്ടി' .
1958 മെയ് 17 ന് പുത്തില്ലത്ത് രാമൻ നമ്പൂതിരി രാമൻ കുട്ടിയെ ദേവസ്വത്തിൽ നടയിരുത്തി , .
നല്ല കറുപ്പ് നിറവും അഴകൊത്ത കൊമ്പുകളും ഉള്ള രാമൻ കുട്ടി ആനക്കമ്പക്കാരുടെ  വളരെ ഇഷ്ടപ്പെട്ട ഒരാനയായിരുന്നു
ഗുരുവായൂർ ആനയോട്ടത്തിൽ രാമൻ കുട്ടി 12 തവണ ജേതാവായിട്ടുണ്ട്.
ഗുരുവായുരിൽ സ്ഥിരമായി എഴുന്നെള്ളിപ്പിനു രാമൻ കുട്ടിയുടെ സാന്നിധ്യം ഉണ്ടായിരുന്നു.
തൃശൂർ പൂരത്തിലും, പ്രത്യേകിച്ച് തിരുവമ്പാടിയുടെ മഠത്തിൽ പോക്കിനും പല തവണ പങ്കെടുത്തിട്ടുണ്ട് .
ആനക്കമ്പക്കാരുടെ ഹരമായിരുന്ന ഈ കൊമ്പൻ 2016 സപതംബർ 15 ന് ചെരിഞ്ഞു , അവലംബം ↑ Archived 2017-06-23 at the Wayback Machine .
|guruvayurdevaswom.nic.in ↑ Archived 2020-12-01 at the Wayback Machine .
|english.mathrubhumi.com ↑ | Doordarsan_Malayalam_Youtube.com ↑ |youtube.com ↑ |ജന്മഭൂമി പത്രം ↑ Archived 2020-12-01 at the Wayback Machine .
|Mathrubhumi Daily ↑ |youtube.com
ഗുരുവായൂർ നഗരസഭ ഗുരുവായൂർ നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ താലൂക്ക് റവന്യൂ വില്ലേജുകൾ നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
പൊതുവിവരങ്ങൾ കേരളത്തിൽ തൃശ്ശൂർ ജില്ലയിൽ ചാവക്കാട് താലൂക്കിൽ സ്ഥിതിചെയ്യുന്ന ഒരു തദ്ദേശസ്വയംഭരണസ്ഥാപനമാണ് ഗുരുവായൂർ നഗരസഭ .
പ്രസിദ്ധമായ ശ്രീകൃഷ്ണക്ഷേത്രം സ്ഥിതിചെയ്യുന്ന ഇവിടം അറിയപ്പെടുന്ന ഒരു തീർത്ഥാടനകേന്ദ്രമാണ്.
അതിർത്തികൾ കിഴക്ക് കണ്ടാണശ്ശേരി , പാവറട്ടി പഞ്ചായത്തുകളും, വടക്ക് പുന്നയൂർ , പുന്നയൂർക്കുളം പഞ്ചായത്തുകളും കുന്നംകുളം നഗരസഭയും , പടിഞ്ഞാറ് ചാവക്കാട് നഗരസഭയും , തെക്ക് കടപ്പുറം പഞ്ചായത്തുമാണ് .
കേരളത്തിലെ ഏറ്റവും വിസ്തീർണം കുറഞ്ഞ നഗരസഭകളിലൊന്നാണ് ഗുരുവായൂർ.
ദേവഗുരുവായ ബൃഹസ്പതിയും വായുദേവനും ചേർന്ന് മഹാവിഷ്ണുപ്രതിഷ്ഠ നടത്തിയ സ്ഥലം എന്ന അർത്ഥത്തിലാണ് ഈ പ്രദേശത്തിന് 'ഗുരുവായൂർ' എന്ന് പേരുണ്ടായതെന്ന് ഭക്തജനങ്ങൾ വിശ്വസിച്ചുവരുന്നു.
എന്നാൽ കുരവക്കൂത്ത് എന്ന കലാരൂപം നടന്ന സ്ഥലം എന്ന അർത്ഥത്തിൽ വന്ന 'കുരുവയ്യൂർ' ആണ് ഗുരുവായൂരായതെന്ന് ചരിത്രരേഖകൾ പറയുന്നു.
സ്വാതന്ത്ര്യത്തിനുമുമ്പ് സാമൂതിരിയുടെ തെക്കൻ അധികാരപരിധിയായിരുന്നു ഗുരുവായൂർ.
സാമൂതിരിയുടെ സാമന്തനായിരുന്ന പുന്നത്തൂർ രാജാവാണ് സ്ഥലകാര്യങ്ങൾ നോക്കിയിരുന്നത്.
തന്റെ മലബാർ ആക്രമണകാലത്ത് ടിപ്പു സുൽത്താൻ ഗുരുവായൂരും ആക്രമിച്ചിരുന്നു.
പ്രധാന ദേവാലയമായ ശ്രീകൃഷ്ണക്ഷേത്രമൊഴിച്ചുള്ള ക്ഷേത്രങ്ങൾ മിക്കതും ഈ ആക്രമണത്തിൽ തകർക്കപ്പെട്ടു.
1962 ജനുവരി 26-നാണ് ഗുരുവായൂരിനെയും സമീപസ്ഥലങ്ങളായ ഇരിങ്ങപ്രം , ചാവക്കാട് , തൈക്കാട് എന്നിവയെയും കൂട്ടിച്ചേർത്ത് ഗുരുവായൂർ ടൗൺഷിപ്പ് രൂപവത്കരിച്ചത്.
1995-ൽ ഇതിനെ നഗരസഭയാക്കി ഉയർത്തി.
കോൺഗ്രസിലെ പി.കെ. ശാന്തകുമാരിയായിരുന്നു ആദ്യ അദ്ധ്യക്ഷ.
2010-ൽ സമീപത്തുണ്ടായിരുന്ന തൈക്കാട്, പൂക്കോട് ഗ്രാമപഞ്ചായത്തുകൾ നഗരസഭയിൽ ലയിച്ചു.
2015-ൽ നടന്ന തിരഞ്ഞെടുപ്പിൽ എൽ.ഡി.എഫ്. അധികാരത്തിലേറുകയും കോൺഗ്രസിൽ നിന്ന് പുറത്താക്കപ്പെട്ട ശാന്തകുമാരി ഇടതുപക്ഷപിന്തുണയോടെ മത്സരിച്ച് വീണ്ടും നഗരസഭാദ്ധ്യക്ഷയായി സ്ഥാനമേൽക്കുകയും ചെയ്തു.
പ്രശസ്ത ചലച്ചിത്രപിന്നണിഗായകൻ ഉണ്ണി മേനോൻ , സംവിധായകൻ പി.ടി. കുഞ്ഞുമുഹമ്മദ് , പ്രമുഖ സാഹിത്യകാരൻ ഉണ്ണികൃഷ്ണൻ പുതൂർ തുടങ്ങിയവർ ഗുരുവായൂർ നഗരസഭയിൽ നിന്നുള്ളവരാണ്.
വാർഡുകൾ തൊഴിയൂർ പിളളക്കാട് പൂക്കോട് ഈസ്റ്റ് ഇരിങ്ങപ്രം ഈസ്റ്റ് മണിഗ്രാമം ചൊവ്വല്ലൂർപ്പടി ബ്രഹ്മകുളം പാലാബസാർ വിളക്കുപാടം പാലുവായ് ചക്കുംകണ്ടം പാലയൂർ എടപ്പുളളി ഹൈസ്ക്കൂൾ മമ്മിയൂർ കോളേജ് ചാമുണ്ഡേശ്വരി ഗുരുപവനപുരി കാരക്കാട് പഞ്ചാരമുക്ക് പുതുശ്ശേരിപാടം മാണിക്കത്തുപടി നെന്മിനി തൈക്കാട് സബ്ബ് സ്റ്റേഷൻ ഇരിങ്ങപ്രം ഈസ്റ്റ് തിരുവെങ്കിടം മഞ്ജുളാൽ കണ്ടംകുളം ഇരിങ്ങപ്രം സെന്റർ ചൂൽപ്പുറം കോട്ടപ്പടി പൂക്കോട് കപ്പിയൂർ കോട്ട നോർത്ത് ചൂൽപ്പുറം കോട്ട സൌത്ത് താമരയൂർ പേരകം വാഴപ്പുളളി കാവീട് സൌത്ത് കാരയൂർ ഭൂപ്രകൃതി
ഗുരുവായൂരിലെ ഭൂപ്രകൃതി സമതല മേഖലയിൽപെടുന്നു.
ചരിവുകളോ കുന്നിൻ പുറങ്ങളോ ഇല്ലാത്ത  നിരപ്പായ ഭൂപ്രകൃതിയാണ് ഇവിടുത്തേത്.
ഭുരിഭാഗവും പൂഴി പ്രദേശമാണ്.
കടലിനോട് വളരെ അടുത്ത് കിടക്കുന്നതിനാൽ പൊതുവേ ഇവിടത്തെ ജലത്തിന് ഉപ്പുരസമാണ്.
കിണറുകളും കുളങ്ങളുമാണ് ഇവിടുത്തെ പ്രധാന ജലസ്രോതസ്സുകൾ.
ചേറ്റുവ - പൊന്നാനി  കനോലി  കനാൽ കടന്നുപോകുന്നത് നഗരസഭയിലെ 40ആം വാർഡ് വാഴപ്പുളളിയിലൂടെയാണ്   മറ്റു  നദികളോ തടാകങ്ങളോ ഒന്നും നഗരസഭയുടെ പരിധിയിലില്ല.
വിനോദസഞ്ചാര കേന്ദ്രങ്ങൾ
42 ആനകളെ വളരെ ശ്രദ്ധയോടെ സംരക്ഷിച്ചു വരുന്ന ഗുരുവായൂരിലെ പുന്നത്തൂർ കോട്ട ഒരു വിനോദ സഞ്ചാര കേന്ദ്രമാണ്.
ഗുരുവായൂർ ദേവസ്വത്തിന്റെ ഉടമസ്ഥതയിലാണ് പുന്നത്തൂർ കോട്ട.
ആദ്യം പുന്നത്തൂർ രാജാവിന്റെ കീഴിലായിരുന്ന ഈ സ്ഥലം 1975-ലാണ് ദേവസ്വത്തിന് ലഭിച്ചത്.
ഗജരാജൻ ഗുരുവായൂർ കേശവന്റെ നേതൃത്വത്തിൽ 38 ആനകളാണ് അന്നത്തെ ആനത്താവളമായിരുന്ന സാമൂതിരി കോവിലകപ്പറമ്പിൽ നിന്ന് ഘോഷയാത്ര നടത്തിയത്.
ഗുരുവായൂരിൽ വരുന്നവർ ഇവിടെയും സന്ദർശനം നടത്താറുണ്ട്.
അക്ഷരേഖക്ക് 10°-35’ വടക്കും ധൃവരേഖയ്ക്ക് 76°00’ കിഴക്കുമായിട്ടാണ് ഗുരുവായൂർ നഗരസഭ സ്ഥിതി ചെയ്യുന്നത്.
തൃശ്ശൂർ ജില്ലയിൽ ചാവക്കാട് താലൂക്കിൽപ്പെട്ടതാണ് ഗുരുവായൂർ നഗരസഭ.
സമുദ്രനിരപ്പിൽ നിന്നും ശരാശരി 11 അടിയാണ് ഉയരം.
സമുദ്രതീരത്തേക്ക് 4 കീലോമീറ്ററോളം ദൂരം വരും.
പ്രധാനകൃഷി തെങ്ങാണ്.
പുരയിടങ്ങളിലും ഏറ്റവും ചെറിയ സ്ഥലങ്ങളിൽപോലും ഈ കൃഷിയുണ്ട്.
മറ്റ് തീർത്ഥാടനകേന്ദ്രങ്ങൾ
പ്രസിദ്ധമായ ശ്രീകൃഷ്ണക്ഷേത്രം കൂടാതെ വേറെയും നിരവധി ക്ഷേത്രങ്ങൾ ഗുരുവായൂർ നഗരസഭാപരിധിയിൽ പെടുന്നുണ്ട്.
അവയിൽ പ്രധാനപ്പെട്ട ചിലത് താഴെപ്പറയുന്നവയാണ്: മമ്മിയൂർ മഹാദേവക്ഷേത്രം : ഗുരുവായൂർ പാർത്ഥസാരഥിക്ഷേത്രം : ഗുരുവായൂർ തിരുവെങ്കടാചലപതിക്ഷേത്രം പെരുന്തട്ട മഹാദേവക്ഷേത്രം ഗുരുവായൂർ ചാമുണ്ഡേശ്വരിക്ഷേത്രം മുല്ലത്തറ ഭഗവതിക്ഷേത്രം നെന്മിനി ബലരാമക്ഷേത്രം നെന്മിനി അയ്യപ്പക്ഷേത്രം താമരയൂർ മഹാവിഷ്ണുക്ഷേത്രം താമരയൂർ അയ്യപ്പക്ഷേത്രം പുന്നത്തൂർകോട്ട ശിവ-വിഷ്ണുക്ഷേത്രം
ഇവ കൂടാതെ ഏതാനും ക്രൈസ്തവ-മുസ്ലീം ദേവാലയങ്ങളും ഗുരുവായൂരിലുണ്ട്.
അവയിൽ ചിലത് ഇവയാണ്: ഗുരുവായൂർ വി. അന്തോണീസിന്റെ തീർത്ഥാടനാലയം കാരയ്ക്കാട് ജുമാ മസ്ജിദ് അവലംബം www.guruvayoormunicipality.in
ഗുരുവായൂർ ലക്ഷ്മിക്കുട്ടി ഗുരുവായൂർ ലക്ഷ്മിക്കുട്ടി
ഗുരുവായൂർ ക്ഷേത്രത്തിലെ ഒരു പിടിയാനയായിരുന്നു ഗുരുവായൂർ ലക്ഷ്മിക്കുട്ടി .
1923 -ലാണ് ഈ ആനയെ ഗുരുവായൂരിലേക്ക് നൽകിയത്.
കേരളത്തിലെ നാട്ടാനകളിൽ ഏറ്റവും ഉയരം കൂടിയ പിടിയാനയായിരുന്നു ഇത്.
ഗുരുവായൂർ ദേവസ്വം 1983-ൽ ഗജ റാണി എന്ന ബഹുമതി ഈ ആനയ്ക്ക് നൽകിയിട്ടുണ്ട്.
1997-ൽ ഈ ആന ചെരിഞ്ഞു.
അവലംബം ↑ Deccan Herald ↑ ↑ Elephant facts and information database
ഗുരുവായൂർ രാമചന്ദ്രൻ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Guruvayoor_Ramachandran ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഗുരുവായൂർ ദേവസ്വത്തിന്റെ ആനയാണ് ഗുരുവായൂർ രാമചന്ദ്രൻ .
ജീവിച്ചിരിക്കുന്ന കാലത്ത് തലയെടുപ്പിൽ മുമ്പന്മാർ പലരും ഉണ്ടായിരുന്നെങ്കിലും ഇരിക്കസ്ഥാനത്തിന്റെ അളവ് വച്ചു നോക്കുമ്പോൾ ഇവരിൽ പല ആനകളും ഗുരുവായൂർ രാമചന്ദ്രനു പുറകിലാകും.
നാടൻ ആനയാണ്.
കൊല്ലവർഷം 942-ൽ കോഴിക്കോട് സാമൂതിരിയാണ് (സാമൂതിരി കോവിലത്തുള്ളവരിലാരോ) രാമചന്ദ്രനെ ഗുരുവായൂരിൽ നടയ്ക്കിരുത്തുന്നത്.
പിന്നീട് വളർന്നത് ഗുരുവായൂർ ആനക്കോട്ടയിലാണ് .
ചെറുപ്പത്തിൽ കുസൃതിത്തരങ്ങൾ കൊണ്ട് ആളുകളുടെ ശ്രദ്ധപിടിച്ചു പറ്റിയിരുന്ന ഈ ആന വലുതായപ്പോഴും പ്രശ്നക്കാരനായിരുന്നില്ല.
പ്രായാധിക്യത്താൽ തല കുമ്പിട്ടായിരുന്നു ഈ ആനയുടെ നില്പും നടത്തത്തവും.
ഇതുമൂലം മുതുകെല്ല് 'റ' ആകൃതിയിൽ ആയിരുന്നു.
നീണ്ട കീഴ് കൊമ്പുകളും അധികം വലിപ്പമില്ലാത്ത തലയുമായി മെലിഞ്ഞ ശരീരപ്രകൃതിയായിരുന്നു രാമചന്ദ്രന്റേത്.
ഗുരുവായൂർ രാമചന്ദ്രൻ ജീവിച്ചിരുന്ന അവസരത്തിൽ ഇന്ന് ഏറ്റവും ഉയരം കൂടിയ തെച്ചിക്കോട്ടുകാവ് രാമചന്ദ്രൻ വെറും രണ്ടാം സ്ഥാനത്ത് ആയിരുന്നു.
ബീഹാർ ആനകൾ കേരളത്തിൽ വരുന്നതിനു മുമ്പ് തന്നെയുള്ള ആനയാണ്ണ് രാമചന്ത്രൻ .
ഒരു പക്ഷേ നിലമ്പൂർ കാടുകളിൽ നിന്ന് വന്നതാകാം
ഈ ആന വഴക്കാളിയായിരുന്നില്ല.
അതുകൊണ്ട് തന്നെ ഇതിനെ ഗുരുവായൂരിന് പുറത്തുള്ള പൂരങ്ങൾക്കോ ഉത്സവങ്ങൾക്കോ അയക്കാറില്ല.
രാമചന്ദ്രൻ, ജീവിതകാലം പുന്നത്തൂർ കോട്ടയ്ക്കകത്ത് കഴിച്ചു കൂട്ടിയത്.
അവസാനകാലത്ത്  പ്രായാധിക്യത്തെ തുടർന്ന് പത്തുവർഷത്തോളമായി രാമചന്ദ്രനെ പൊതു പരിപാടികൾക്ക് പങ്കെടുപ്പിക്കാറുണ്ടായിരുന്നില്ല.
പല്ലുകളുടെ തേയ്മാനം മൂലം അധികവും പുല്ലും പ്രത്യേകം തയ്യാറാക്കുന്ന ചോറും ആയിരുന്നു ഭക്ഷണം.
ആന ചെരിഞ്ഞത്
2010 ഫെബ്രുവരി 22 നു പുലർച്ചെ ഏതാണ്ട് ഗുരുവായൂരപ്പന്റെ നട തുറക്കുന്ന മുഹൂർത്തത്തിൽ ഗുരുവായൂർ രാമചന്ദ്രൻ  ചരിയുമ്പോൾ ഏകദേശം 72 വയസ്സിനു മുകളിൽ പ്രായം ഉണ്ടായിരുന്നു.
ഇത് കൂടി കാണുക ഗുരുവായൂർ കേശവൻ ഗുരുവായൂർ പത്മനാഭൻ അവലംബം ↑ പുറത്തേയ്ക്കുള്ള കണ്ണി ദർപ്പണം
ഗുരുവായൂർ നിയമസഭാമണ്ഡലം തൃശ്ശൂർ ലോക്സഭാ മണ്ഡലത്തിലെ നിയമസഭാ മണ്ഡലങ്ങൾ
തൃശ്ശൂർ ജില്ലയിലെ ചാവക്കാട് താലൂക്കിലെ ഒരുമനയൂർ , കടപ്പുറം , പുന്നയൂർ , പുന്നയൂർക്കുളം , വടക്കേക്കാട് , ഏങ്ങണ്ടിയൂർ എന്നീ ഗ്രാമപ്പഞ്ചായത്തുകളും ഗുരുവായുർ , ചാവക്കാട് മുനിസിപ്പാലറ്റികളും ഉൾപ്പെടുന്നതാണ്‌ ഗുരുവായൂർ നിയമസഭാമണ്ഡലം .
2021 മുതൽ ഈ മണ്ഡലത്തെ പ്രതിനിധീകരിക്കുന്നത് സി.പി.എമ്മിന്റെ എൻ.കെ. അക്ബറാണ് .
ഗുരുവായൂർ നിയമസഭാമണ്ഡലം 2008-ലെ നിയമസഭാ പുനർനിർണ്ണയത്തിനു മുൻപ്
തൃശ്ശൂർ ജില്ലയിലെ ഒരുമനയൂർ , കടപ്പുറം , പുന്നയൂർ , പുന്നയൂർക്കുളം , വടക്കേക്കാട് , പൂക്കോട് , ഏങ്ങണ്ടിയൂർ എന്നീ ഗ്രാമപ്പഞ്ചായത്തുകളും ഗുരുവായുർ , ചാവക്കാട് മുനിസിപ്പാലറ്റിയും ഉൾപ്പെടുന്നതായിരുന്നു ഗുരുവായൂർ നിയമസഭാമണ്ഡലം.
പ്രതിനിധികൾ 2016 മുതൽ കെ.വി. അബ്ദുൾ ഖാദർ CPI (M) 2011 മുതൽ 2016 വരെ കെ.വി. അബ്ദുൾ ഖാദർ CPI (M) 2006 മുതൽ 2011 വരെ കെ.വി. അബ്ദുൾ ഖാദർ CPI (M) 2001 - 2006 പി.കെ.കെ. ബാവ IUML 1996-2001 പി.ടി. കുഞ്ഞുമുഹമ്മദ് സ്വതന്ത്രൻ 1991-1995 പി.എം.അബുബക്കർ IUML 1987-1991 പി.കെ.കെ. ബാവ IUML 1982-1987 പി.കെ.കെ. ബാവ IUML 1980-1982 	ബി.വീ.
സീതി തങ്ങൾ IUML 1977-1980 ബി.വീ.
സീതി തങ്ങൾ IUML മെമ്പർമാരും വോട്ടുവിവരങ്ങളും
സ്വതന്ത്രൻ കോൺഗ്രസ് മുസ്ലിം ലീഗ് CMP ബിജെപി സിപിഐ വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 2021 211401 146759 18268 എൻ.കെ അക്ബർ 77072 സിപിഐ കെ.എൻ.എ. ഖാദർ 58804 മുസ്ലിം ലീഗ് ദിലീപ് നായർ 6294 ബിജെപി 2016 201591 147684 15098 കെ.വി. അബ്ദുൾ ഖാദർ 66088 പി.എം സാദിഖലി 50990 നിവേദിത 25490 2011 178144 128280 9968 62246 അഷറഫ് കോക്കൂർ 52278 ദയാനന്ദൻ 9306 2006 147416 102347 12309 51740 സി.എച് റാഷിദ് 39431 പി.എം ഗോപിനാഥൻ 8577